Nem kellenek a „mûvészek
Ismét rangadót játszik a Gyõri ETO FC. Az m2 által is közvetített találkozón a zöld-fehérek vendége az Újpest lesz. A gyõriek összeállítása Böjte eltiltása miatt módosul.
A legutóbbi fordulóban elveszített rangadó után újabb létfontosságú mérkõzést játszik a Gyõri ETO FC. A ma 18 órakor kezdõdõ találkozón (v.: Kassai) azt az Újpestet fogadják a zöld-fehérek, mely a nyári erõsítések ellenére még nem igazolta félelmetes hírét. Ettõl függetlenül Tamási Zsolt, a gyõriek szakvezetõje nagyon nehéz mérkõzésre számít, melyen kizárólag a gyõzelemmel lenne elégedett.
– Az idei szezonban ez az utolsó hazai bajnokink, így mindenképpen nyerni kell ahhoz, hogy megszilárdítsuk helyünket a dobogón – mondta a fiatal tréner. – Bár az eredeti célkitûzés az õsz végére az elsõ hat hely megszerzése volt, amit tulajdonképpen már teljesítettünk, de ezzel nem szabad megelégednünk.
– Ahhoz, hogy gyõzzenek, gólokat kellene rúgni. Az elmúlt három mérkõzésen azonban mindössze egyszer találtak be. Rájöttek már, mi lehet ennek az oka?
– Elemeztük az elõzõ meccseket, melyeken összesen tíz olyan lehetõségünk volt, amit mûvészet volt kihagyni. Sajnos nálunk igazi „mûvészek" futballoznak. Bízom benne, hogy mindenki tanult a hibákból, s a hátralévõ három komoly tétmérkõzésen sokkal koncentráltabbak lesznek a játékosok, s ez gólokban is megmutatkozik majd.
– A heti felkészülést mennyiben módosították a válogatottmérkõzések?
– A felnõttkeretben nem volt érdekelt egy játékosunk sem, az utánpótlásban azonban hárman pályára léphettek. Ez mindenképpen örömteli, mint ahogy az is, hogy Gyõrött nagy hangsúly van a fiatalok szereplésén. A több idegenlégiós mellett ugyanis négyen ott vannak a tûz közelében, sõt, Sebõk, Németh és Weitner már stabil kezdõ. Szerencsére a válogatottól valamennyien egészségesen tértek vissza.
– Az MTK ellen kiállított és emiatt egy mérkõzésre eltiltott Böjte kiesésével mennyiben módosul az elmúlt hetekben megszokott összeállítás?
– Az õ kiválása érzékenyen érint bennünket, de remélem, ez a mérkõzésen nem mutatkozik majd meg. Várhatóan a Sebõk – Karabatic, Stark, Hucika – Peric, Jovanovic, Szanyó, Németh – Herczeg, Nicsenko, Weitner tizeneggyel kezdünk.
A lelkes ETO-szurkoló Karácsonyi Péterrel, aki cukorból mintázta meg a stadiont, a klub felvette a kapcsolatot, s Szabó Tibor klubmenedzser elmondta: a fiatalember alkotását felajánlotta a csapat számára, melyet – ha minden jól megy – a gyõztes gól szerzõje kap majd meg.